Pasgebore baba binne toilet gelosArgieffoto: Pixabay Russel Meiring, woordvoerder van ER24, het gesê paramedici was reeds by die winkelsentrum en het pas bystand verleen in ŉ ander voorval, toe hulle net na 11:00 van die baba ingelig is. “Die babatjie is in die toiletbak gevind en haar naelstring was nog aan haar,” het Meiring aan Maroela Media gesê. Paramedici het die baba ondersoek en gesien sy het geen sigbare beserings nie. Sy is daarna na die Yusuf Dadoo-hospitaal geneem vir verdere behandeling. Sers. Tshepiso Mashele, woordvoerder van die polisie, het gesê ŉ klant het die baba in die toilet gevind en paramedici ontbied. Mashele het gesê die polisie het ŉ soektog na die ma begin en ondersoek ŉ saak van kinderverwaarlosing.